als_Latn dik_Latn sag_Latn
Fshehja e të dhënave financiare i solli Greqisë krizën ekonomike ndërsa ky skenar paralajmërohet se po merr jetë edhe në Shqipëri. Denoncimi i përfaqësuesit të FMN zbulon mashtrimin publik të kryeministrit Rama me bilancin e tatimeve si dhe shton rrezikun që në vjeshtë të kryhet një rritje masive taksash, si e vetmja mënyrë për të ruajtur bilancin e pagesave
Berisha:Largimi i Fondit Monetar Ndërkombëtar shënon dështimin e plotë të piktorit dështak ne ekonomi!
Kontrabanda, evazioni fiskal dhe mungesa e transparencës nga qeveria Rama po përshpejtojnë rënien ekonomike në vend. Mjaft i ashpër ka qenë reagimi i FMN-së adresuar qeverisë, për sa i takon gropës së madhe të krijuar në buxhetin e shtetit nga mosrealizimi i planit të të ardhurave. Përfaqësuesi i zyrës së FMN-së në vendin tonë, Jens Reinke në një intervistë për televizionin ‘News 24’ e sheh situatën ekonomike jashtë binarëve, ndërsa mjaft i zhgënjyer thekson se për 5-mujorin e parë të vitit 2015 ka rënë të ardhurat nga pritshmëritë dhe plani. Ndonëse niveli i taksave në Shqipëri është më i lartë se në vendet e tjera të rajonit, ka një mospërputhje mes të ardhurat që grumbullohen nga këto taksa. Të ndodhur përballë kësaj situate aspak favorizuese, FMN u largua nga Tirana pa firmosur asnjë marrëveshje për këstin e radhës së huas për qeverinë shqiptare, ndërsa thekson se është pezulluar shqyrtimi i radhës i marrëveshjes ekzistuese. Reinke bën transparente atë që nuk u bën Rama e Cani, të cilët kanë kërkuar kohë për të përmirësuar mbledhjen e taksave. “Siç e dini këtu ka pasur një mision të FMN që kanë parë çështjen e mosrealizimit të të ardhurave, së bashku edhe me disa eksponentë të tjerë të FMN-së kanë realizuar arsyet e mosrealizimit të të ardhurave. Ajo që ka ndodhur është se qeveria është e mendimit që përpara se të mendojë alternativat për të ndryshuar kuadrin e taksave do të donte kohë për të adresuar problemin e zbatimit të ligjit për pagimin e taksave ekzistuese duke ndërmarrë një sërë masash”, tha Reinke. Mungesa e transparencës nga qeveria shqiptare shihet si një ndër faktorët kryesor nga FMN për një mosrealizim të planit, pasi për shkak të kësaj mungese transparence, mungojnë në buxhet të ardhurat. “Një rekomandim që ne kemi me çështjen e përjashtimit nga taksat, për t’i ri parë ato. Sepse gjatë vitit të kaluar u bën disa përjashtime nga taksat që kanë shkaktuar një humbje nga të ardhurat. Kjo mund të mos jetë shumë domethënëse në totalin e të ardhurave por është domethënëse në pjesën e mosrealizimit të të ardhurave. Rekomandimi ynë është të jepet se cila është kjo masë, pra sasia e të ardhurave që humbin nga përjashtimet dhe kjo të bëhet transparente në buxhet. Për pjesën tjetër ne duam të shikojmë të dhënat, cilat janë rezultatet që do të vijnë nga qasja për të luftuar kontrabandën dhe evazionin dhe më tej të vlerësojmë se cila do të ishte masa e përshtatshme për axhustimin”, tha Reinke. Për sa i përket rritjes ekonomike për 2015-ën, FMN nuk ndryshon qëndrim. Sipas Reinke rritja pritet të jetë rreth ose më pak se 3%. Por pavarësisht parashikimeve, misioni i FMN-së do të rikthehet në Tiranë për të analizuar performancën e qeverisë. Vlerësime këto që do të jenë përcaktuese edhe për lëvrimin e këstit të radhës së kredisë që pritet në fillim të vitit të ardhshëm.
Të paktën deri tani të dhënat zyrtare flasin për 5-mujorin e parë të vitit për mosrealizim të të ardhurave nga doganat e tatimet, ju e shihni si shqetësim?
Të ardhurat në gjysmën e parë të vitit kanë qenë më të ulëta nga sa priteshin. Ka arsye që e shpjegojnë këtë, disa kanë ardhur nga faktorë të jashtëm si është çmimi i naftës, por të tjera më së shumti kanë të bëjnë me zbatimin e ligjit me pagesën e taksave në fuqi dhe qeveria ka vendosur të marrë kohë për të adresuar problemet e zbatimit të ligjit për taksat. Performancë e dobët në sistemin e taksave e të ardhurave, është një shqetësim që ne e ndajmë me qeverinë dhe që programi të jetë i suksesshëm do të duhet që të ketë përmirësim në mbledhjen e taksave dhe një axhustim fiskal për të arritur objektivat.
Kjo mungesë e mosrealizimit të të ardhurave kryesisht nga tatimet e doganat ka penguar që FMN të mos firmosë marrëveshjen e radhës?
Siç e dini këtu ka një mision të FMN që kanë parë çështjen e mosrealizimit të të ardhurave, së bashku edhe me disa ekspertë të tjerë të FMN-së kanë analizuar arsyet e mosrealizimit të të ardhurave. Ajo që ka ndodhur është që qeveria është e mendimit që përpara se të mendojë alternativat për të ndryshuar kuadrin e taksave do të donte kohë për të adresuar problemin e zbatimit të ligjit për pagimin e taksave ekzistuese duke marrë një sërë masash në regjistrimin e bizneseve, pagesa e TVSH-së, pra duan të përmirësojnë zbatimin e ligjit përpara se të mendojnë për hapa të tjerë të ndryshimit të kuadrit të taksave. Ndërsa bisedimet mes qeverisë shqiptare dhe FMN-së janë pezulluar misioni i ardhshëm i FMN-së do të jetë në tetor. Përfaqësuesi i FMN-së në vendin tonë kujton se “programi është i ankoruar në performancën fiskale dhe reduktimin e borxhit.
Reagim/Ish-kryeministri Berisha: Largimi i FMN shënon dështimin e plotë të piktorit dështak ne ekonomi!
Ish-kryeministri, Sali Berisha ka deklaruar se largimi i FMN nga Shqipëria tregon gropën e thellë në të cilën po rrokullisen financat e vendit. Në një postim në facebook, ish-kryeministri u shpreh se dështimi i mbledhjes së ta ardhurave nga doganat është në shifon e 7.5 miliardë lekëve nën planin e parashikuar, ndërsa thekson se humbjet më të mëdha i shënojnë tatimet, kjo si pasojë e evazionit, kontrabandës. Sipas Berishës, piktori dështak po risjell skenarin grek në vend.“Vetëm një ditë pas rreshtimit nga Edi Rama të mashtrimeve apo sukseseve imagjinare në ekonomi, të fabrikuara me Gjergjin, papagallin e statistikave, përfaqësuesi i Fondit Monetar në Shqipëri njoftoi shqiptarët se ky institucion financiar kryesor botëror, ndërpret marrëveshjen me Shqipërinë për shkak të dështimeve ekonomike të qeverisë shqiptare. Ky është një akt tejet i rëndë dhe i paprecedent në historinë e vendit. Një vendim të tillë FMN e mori për Greqinë pasi qeveria greke dështoi në realizimin e objektivave që kishte marre përsipër të realizonte”, deklaroi Berisha. Më tej, ai tha se “Dështimi në mbledhje e të ardhurave, të cilat janë jo vetëm më të ulta se sa plani për rreth 19 miliard lek edhe më të ulëta se sa viti 2014. Kështu vetëm në muajin Maj dogana ishin 16% apo 2.2 miliardë lek planin dhe 900 milion lek më pak se sa një vit më parë. Si pesë mujor vetëm doganat janë 7.5 miliard lek nën planin dhe 3.4 miliard lek më pak se 5 mujori respektiv i vitit 2014”. Në përfundim, ish-kryeministri Berisha u shpreh se piktori dështak mbolli në vend situatën më të vështirë ekonomike, si pasojë e hajdutërisë.“Vjedhje edhe më të mëdha dhe rënie të hidhur të të ardhurave ka dhe në tatime. Crown Agents ka një seri raportesh konfidenciale ku denoncon korrupsionin e zyrtarëve në dogana. Tre javë më parë dha dorëheqjen në shenjë proteste për vjedhjet dhe evazionin e lartë fiskal me urdhër politik, drejtori i hetimit në tatime, gjeneral Ahmet Prenci. Piktorit dështak para se sa të krijonte qeverinë në konferencën ndërkombëtare për ekonominë në Tiranë një reformator i madhe europian i tha se shanset e dështimit ekonomik i keni 95%, kjo sepse ju mohoni çdo gjë dhe këtë e bëjnë vetëm ata që nuk dinë asgjë. Me Ramën rrokullisja e ekonomisë tone është dramatike. Duhet të shpëtojmë sa më parë prej tij”, përfundon ish-kryeministri Berisha në facebook.
als_Latn als_Latn als_Latn als_Latn als_Latn als_Latn als_Latn als_Latn als_Latn